b'\n_START_ARTICLE_\nKavitaatio\n_START_PARAGRAPH_\nKavitaatio on ilmi\xc3\xb6, jossa neste, yleens\xc3\xa4 vesi, alkaa kiehua paineen laskun johdosta. Yleens\xc3\xa4 kavitaatio yhdistet\xc3\xa4\xc3\xa4n laivojen potkurien aikaansaamaan paikalliseen alipaineeseen._NEWLINE_Kavitaatio kuluttaa potkureita ja on havaittavissa mm. \xc3\xa4\xc3\xa4nen\xc3\xa4. Kavitaatiokuplat kuluttavat potkuria mekaanisesti ja kavitaatio\xc3\xa4\xc3\xa4net haittaavat erityisesti sukellusveneiss\xc3\xa4.\n_START_SECTION_\nKavitaatio hydrauliikassa\n_START_PARAGRAPH_\nJos hydraulinesteen paine laskee alle 0,7 bar on vaarana nesteen h\xc3\xb6yrystyminen. H\xc3\xb6yrystyminen aiheuttaa komponenteissa kavitaatioeroosiota eli romahtavat h\xc3\xb6yrykuplat irrottavat metallia komponenteista._NEWLINE_Kavitaation ilmetess\xc3\xa4 koko hydrauliikkaj\xc3\xa4rjestelm\xc3\xa4 saattaa vaurioitua.\n_START_SECTION_\nHy\xc3\xb6tyk\xc3\xa4ytt\xc3\xb6\n_START_PARAGRAPH_\nKavitaatiota k\xc3\xa4ytet\xc3\xa4\xc3\xa4n hy\xc3\xb6dyksi ultra\xc3\xa4\xc3\xa4nipuhdistuksessa. Siin\xc3\xa4 veteen johdettu ultra\xc3\xa4\xc3\xa4ni muodostaa pieni\xc3\xa4 kavitaatiokuplia, jotka irrottavat likaa._NEWLINE_Kavitaatiota k\xc3\xa4ytet\xc3\xa4\xc3\xa4n hy\xc3\xb6dyksi my\xc3\xb6s l\xc3\xa4\xc3\xa4ketieteess\xc3\xa4. Esimerkiksi ESWL-hoidoissa (Extracorporeal Shock Wave Lithotripsy = kehon ulkopuolinen painesys\xc3\xa4ysaaltohoito), jossa munuaiskivi\xc3\xa4 murskataan fokusoiduilla paineaaltoiskuilla jotka murentavat virtsateiss\xc3\xa4 olevat kiteytym\xc3\xa4t. Vaikutus perustuu akustisen impedanssin eroon pehmytkudoksen ja "kiven" v\xc3\xa4lill\xc3\xa4. Energia purkautuu kiveen ja murentaa sen. Toinen vaikutusmekanismi on kavitaatio. Kiven pinnalle syntyy kavitaatiokuplia nopeiden paineenmuutosten ansiosta. Kuplat luhistuvat ja murentavat kiven pintaa. Syntyv\xc3\xa4t murut huuhtoutuvat virtsan mukana ulos. Hoidot suoritetaan erityisesti siihen suunnitelluilla ESWL-laitteilla, useimmiten p\xc3\xa4iv\xc3\xa4kirurgisesti. Hoito on munuaiskivien hoitamisessa ns. "gold standard", eli yleisin ja turvallisin hoitomuoto._NEWLINE_Ymp\xc3\xa4rist\xc3\xb6tekniikassa kavitaatiolla tapetaan haitallisia mikrobeja.'